Francia

La Francia (oppuru Franza), ufficiarmenti République Française, è na ripùbbrica auropea di circa 64 miliuna d'abbitanti (cifra di jinnaru 2008). La capitali, Pariggi havi 12 miliuna d'abbitanti.

 Giografìa 
La Franza, havi na forma asagunali, e pi chistu è diciuta macari L'Asagonu. Li so' cunfini a sud ovest sunnu li Pirinei, ca fannu di fruntera naturali cu Spagna e Andorra; a sud est cunfina cu lu Mari Meditirràniu; a est havi l'Alpi e lu Giura comu fruntera cu l'Italia e la Svìzzira; a nord-est cunfina cû Belgiu, lu Lussimburgu e la Girmania; a nord cu lu canali di la Mànica, e a ovest havi l'Ocèanu Atlànticu.

Lu tirritoriu francisi cumprenni puru la Còrsica, e diversi àutri tirritori sparsi ntô munnu. Amministrativamenti la Francia si sparti ntî 22 riggiuni, e ognuna dî riggiuni francisi è spartuta ntî dipartimenta. Certuni dî tirritoria sparsi ntô munnu hannu lu status di Dipartimenta d'Oltrimari e àutri simplicimenti di Tirritoria d'Oltrimari.

 Storia 
Ô primu sèculu a.C., lu tirritoriu francisi era abbitatu di tribbù di Galli, contra cui Giuliu Cèsari appi a cummàttiri ntâ sò òpira di spanzioni rumana.
Sutta lu mpiru rumanu, la Gallia fu prima rumanizzata. Cu li nvasioni bàrbari, lu pòpulu dî Franchi subbintrau ê rumani, mittennu li basi di chidda ca fu pi sèculi na munarchìa. La munarchìa agghicau a lu splinnuri màssimu sutta lu regnu di Luiggi XIV. Cu la rivuluzzioni francisi, l'idei ripubbricani hannu avanzatu e la munarchìa s'avìa altirnatu cu la ripùbbrica. Doppu la Secunna Guerra Munniali, la Francia è na ripùbbrica prisidinziali. La custituzzioni dû 1958 è la basi di l'attuali riggimi prisidinziali ca va sutta lu nomu di quinta ripùbbrica.

 Citati mpurtanti 
 Pariggi 
 Lioni
 Marsigghia
 Lille
 Tolosa
 Nizza
 Burdò
 Nantes
 Strasburgu
 Rennes
 Montpellier
 Grenoble
 Rouen

 Francisi cèlibbri 
 Calogero (cantanti)
 Robbertu Alagna

 Talìa puru 
 Riggiuna dâ Francia
 Sicifrancisi
 Re di Francia


Catigurìa:Unioni europea